Market Timing P.M. – บล.กสิกรไทย
Support : 1365, 1350 Resistance : 1380, 1400 SET เคลื่อ …
3 ก.ค. 2563

Support : 1365, 1350
Resistance : 1380, 1400
SET เคลื่อนไหวอยู่ระหว่าง 1370-1380 ขณะที่ ปิดตลาดช่วงเช้าอยู่ที่ระดับ 1374.65 จุด เพิ่มขึ้น 0.52 จุด หรือ +0.04% ด้วยมูลค่าซื้อขายรวม 3.93 หมื่นล้านบาท
ในช่วงเช้า SET แกว่งตัวอยู่ทั้งแดนบวกและแดนลบ โดยยังคงมีจุดสูงสุดต่ำสุดของวันที่ดีกว่าวันก่อน รักษาภาพบวกในการเคลื่อนไหวบนเส้นค่าเฉลี่ย 5 วัน อย่างไรก็ตาม SET ยังไม่ข้ามผ่านแนวต้านแถว 1380 ทำให้การฟื้นตัวดูไม่แข็งแรงนัก อีกทั้ง RSI ระดับ 60 นาที ทำท่าอ่อนแรงจากโซนสูง จึงประเมินตลาดมีแนวโน้มผันผวนออกข้าง โดยมีแนวต้านแถว 1380 และมีแนวรับบริเวณ 1365 โดยหากผ่าน 1380 จะทำให้สัญญาณดูน่าสนใจมากขึ้น เพิ่มโอกาสยกตัวเข้าหาแนวต้านถัดไปแถว 1400
STARK ราคาพักตัวถอยจาก 2.28 ลงมาทดสอบและตั้งฐานแถวเส้นแนวรับบริเวณ 2.02-2.04 ก่อนดีตดัวผ่านเส้นกด และขึ้นยืนเหนือกลุ่มเส้นเฉลี่ย ด้วย Vol. เพิ่มขึ้น ด้านสัญญาณ MACD วกตัวตัดขึ้นเหนือ Signal line และมีแนวโน้มจะกลับขึ้นแดนบวก สร้างโอกาสที่ราคาจะสามารถแกว่งตัวเหนือกลุ่มเส้นค่าเฉลี่ย เข้าหาจุดสูงก่อนหน้า น่าเข้าซื้อเก็งกำไร โดยมีเป้าหมายการทำกำไรที่บริเวณ 2.28 และ 2.4 ขณะที่ใช้การถอยตัวหลุด 2.04 เป็น stop loss